Súvrstvie Hell Creek

Súvrstvie Hell Creek (v preklade „súvrstvie Pekelného potoka“) je súvrstvie tvorené pieskovcami až ílovcami najvrchnejšej kriedy (stupeň mástricht) a najstaršieho paleocénu (dán) vo willistonskej panve v USA, známe predovšetkým pre svoj obsah skamenelín veľkých stavovcov, najmä dinosaurov.

 Rozšírenie 
Názov dostalo podľa riečky Hell Creek tečúcej neďaleko mesta Jordan v Montane (USA). Súvrstvie definoval v roku 1907 americký paleontológ B. BownBrown, B., 1907, The Hell Creek beds of the Upper Cretaceous of Montana. American Museum Natural History Bulletin, v. 23, s. 823–845.. Okrem štátu Montana sa sedimenty tohto súvrstvia vyskytujú aj v Severnej Dakote, Južnej Dakote a Wyomingu. Vo Wyomingu sa označujú ako súvrstvie Lance a v Kanade ako súvrstvie Frenchman a Scollard.

 Sedimentológia 
Tvoria ho sladkovodné až brakické ílovce, prachovce a pieskovce usadené počas mástrichtu až najspodnejšej časti paleocénu - dánu. Pieskovce sú väčšinou tmavosivé, sivozelené bridličnaté ílovce sú niekedy karbonatické, sivé až hnedé prachovce často obsahujú stopy po koreňoch rastlín. Súvrstvie je bohaté na kosti dinosaurov. V menšej miere obsahuje aj preplástky hnedého uhlia a lignituMurphy, E. C., Hoganson, J. W., Johnson, K. R., 2002, Lithostratigraphy of the Hell Creek Formation in North Dakota. in Hartman, J. H., Johnson, K. R., Nichols, D. J., 2002, The Hell Creek Formation and the Cretaceous–Tertiary boundary in the northern Great Plains: An integrated continental record of the end of the Cretaceous: Boulder, Geological Society of America Special Paper 361, s. 9–34. Stratigrafia súvrstvia sa v rôznych lokalitách líši a tvorí ho viacero členov.

Horniny sa usadzovali v korytách riek, deltách a občasných rašelinískáchColson, M. C., Colson, R. O., Nellermoe, R., 2004, Stratigraphy and depositional environments of the upper Fox Hills and lower Hell Creek Formations at the Concordia Hadrosaur Site in northwestern South Dakota. Rocky Mountain Geology, v. 39, no. 2, s. 93–111, ktoré vo vrchnej kriede ležali v oblasti západnej vnútornej morskej cesty. V tej dobe v oblasti vládlo mierne až subtropické podnebie bez dlhšie trvajúcich chladných období, čo naznačuje prítomnosť fosílií krokodílov. Súvrstvie Hell Creek obsahuje vo svojej vrchnej časti aj vrstvu obohatenú s irídium, ktorá predstavuje hranicu medzi kriedou a paleogénom. Hrúbka súvrstvia je 50-140 m.

 Vek 
Vek súvrstvia je diachrónny, teda mení sa z východu na západ. Podľa súčasných poznatkov začalo usadzovanie súvrstvia na západe v štáte Montana skôr, možno už vo vrchnom kampáne, zatiaľ čo na východe v Severnej Dakote asi milión rokov neskôr. Na východe na viacerých miestach skončilo usadzovanie už pred hranicou mástrichtu a dánu, zatiaľ čo na západe možno pozorovať pokračovanie sedimentácie lokálne aj krátko po tejto hraniciJohnson, K. R., Nichols, D. J., Hartman, J. H., 2002, Hell Creek Formation: A 2001 synthesis. in Hartman, J.H., Johnson, K.R., Nichols, D.J. (Editori), The Hell Creek Formation and the Cretaceous-Tertiary boundary in the northern Great Plains: An integrated continental record of the end of the Cretaceous: Boulder, Colorado, Geological Society of America Special Paper 361, s. 503–510.

 Paleontológia 
Súvrstvie Hell Creek obsahuje veľké množstvo fosílnych spoločenstiev rastlín, cicavcov, rýb, plazov a obojživelníkov. Najznámejšie sú predovšetkým pozostatky dinosaurov, vrátane populárnych rodov Triceratops a Tyrannosaurus. Boli tu tiež nájdené dobre zachované pozostatky Hadrosaurov. Na brehoch Hell Creek sa dajú bežne nájsť aj zuby žralokov a rají, čo naznačuje, že niektoré z týchto druhov museli byť schopné krátkodobo žiť aj v sladkej vode.

 Referencie 

 Zdroj 


Kategória:Paleontologické lokality v USA
Kategória:Súvrstvia v USA